สวัสดีครับคุณลิ้นผมเป็นฝ้าขาวๆเหลืองๆที่ลิ้นพึ่งเป็นประมาณ2วันแล้วครับแล้วที่ข้างๆลิ้น.​(เกือบโคนลิ้นยังมีตุ้มอีกประมาณข้างล่ะ2เม็ด)​ตอนนี้ผมเครียดมาก.. ไม่รู้ว่าตัวเองเป็นไร.. จะเกี่ยวกับการที่ผมดูดบุหรี่จัดหรือเปล่าครับ.. แล้วผมยังพักผ่อนน้อย์ด้วย.. ยังไงรบกวนหม้อตอบให้หน่อยนะครับ..
สวัสดีค่ะ ฝ้าที่ลิ้นและตุ่มที่ลิ้นดังกล่าว อาจเป็น. 1.oral leukoplakiaเกิดจากการทับถมของชั้นเคอราตินของเซลล์เยื่อบุ และการเพิ่มจำนวนเซลล์เยื่อบุมากจนเกิดเป็นรอยฝ้าสีขาว ขอบเขตของฝ้าจะชัดเจน ไม่สามารถลอกออกได้ ไม่มีอาการเจ็บ หากเป็นระยะแรกๆ ฝ้ามักเป็นแผ่นเรียบ หากเป็นมานาน จะเริ่มนูนและคลำได้เป็นตุ่มๆมักพบในคนสูบบุหรี่ หรือดื่มแอลกอฮอลล์2. การติดเชื้อราในช่องปากซึ่งเกิดเชื้อราแคนดิดา (candida) มักพบในผุู้ที่มีภูมิต้านทานไม่ดี เช่น ในเด็กทารก ผู้สูงอายุ ผู้ติดเชื้อ HIV มีโรคเบาหวาน โรคมะเร็ง ได้รับยากดภูมิคุ้มกัน ทานยาปฏิชีวนะต่อเนื่องนาน เป็นต้น รวมถึงผู้ที่สูบบุหรี่ ใส่ฟันปลอม ปากแห้งจากการมีน้ำลายน้อย อาการคือจะเห็นเป็นฝ้าขาวเป็นมันถ้าขูดหรือลอกฝ้าออกจะพบพื้นข้างใต้อักเสบเป็นสีแดง และอาจมีเลือดซึมออกมาได้เล็กน้อย ในระยะแรกอาจไม่มีอาการ แต่ต่อมาจะรู้สึกเจ็บและแสบได้3.ลิ้นลายแผนที่ เกิดจากปุ่มรับรสของลิ้นหายไปเป็นหย่อมๆ ทำให้ลิ้นมีลักษณะเรียบเป็นหย่อมๆ และมีขอบนูนเล็กน้อยดูเหมือนรูปแผนที่ไม่ได้อันตรายแต่อย่างใด4. ติดเชื้อซิฟิลิสจากการทำออรัลเซ็กซ์ให้คนที่มีเชื้ออยู่แล้ว โดยจะทำให้เกิดแผลเล็ก ๆ บนลิ้น และทิ้งรอยเป็นฝ้าขาวได้5. มะเร็งที่ลิ้น มักพบในคนอายุมาก โดยเฉพาะผู้ที่สูบบุหรี่และดื่มเหล้าเป็นประจำนอกจากนี้ ตุ่มที่ลิ้นอาจเกิดจากต่อมรับรสของลิ้นที่บวมขึ้น (transient lingual papillitis) ซึ่งไม่มีสาเหตุที่แน่ชัด มักพบสัมพันธ์กับความเครียด การเปลี่ยนแปลงของฮอร์โมน การทานยาบางชนิดหากสูบบุหรี่หรือดื่มแอลกอฮอล์ แนะนำควรงดค่ะ นอกจากนี้ควรดูแลสุขอนามัยในช่องปากให้สะอาด โดยการแปรงฟันทุกครั้งหลังทานอาหาร ร่วมกับการใช้ไหมขัดฟัน และการบ้วนปากด้วยน้ำเกลือ ดื่มน้ำบ่อยๆ เพื่อช่วยไม่ให้น้ำลายลดการสะสมของแบคทีเรียในช่องปาก หากฝ้าขาวไม่หายไป หรือมีอาการเจ็บบริเวณฝ้า หรือตุ่มมีขนาดโตขึ้น ควรไปพบแทพย์เพื่อตรวจดูลักษณะค่ะ